སྨན་པ་རྐང་རྗེན་མ་བྱེད་སྐབས་ཀྱི་ལས་ཀ་གཙོ་བོ་ནི་སྨན་སྤྲོད་རྒྱུ་དང་ཚ་བ་འཇགས་བྱེད་སྨན་ཁབ་རྒྱག་རྒྱུ་དེ་ཡིནཞེས་ཀེ་རི་ལིས་བརྗོད་པ་རེད།ལས་ཀ་དལ་བའི་དུས་སུ་རང་ཉིད་ལ་འཇོན་ཐང་ངོམ་ས་དེ་ཙམ་མེད་པས་རང་ཉིད་ཀྱི་སྨན་པའི་ཆུ་ཚད་མཐོ་པོ་འདུག་སྙམ་ནས་བསྡད།ཉིན་ཞིག་ཁོང་གིས་གྲོང་ཚོའི་ནང་གི་ཕྲུ་གུ་ཞིག་ལ་སྨན་ཁབ་ཐེངས་ཁ་ཤས་བརྒྱབ་མོད།འོན་ཀྱང་ཚ་བ་འཇགས་ཐུབ་མེད།སྨན་ཁབ་ལས་རྒྱག་མི་ཤེས་པའི་ཁོང་ག་བྱེད་འདི་བྱེད་མེད་པར་གྱུར་ནས་ཚ་བས་མནར་བའི་ཕྲུ་གུའི་ཡིད་སྐྱོ་བའི་རྣམ་འགྱུར་ལ་བལྟ་རྒྱུ་ལས་མ་འདས་པ་དང་།ཡུད་ཙམ་སོང་རྗེས་ཀེ་རི་ལིས་ཕྲུ་གུ་དེ་རྟ་ལ་བསྐྱོན་ནས་ཤང་འཕྲོད་བསྟེན་ཁང་དུ་སྨན་བཅོས་བྱེད་པར་ཁྲིད།ཚུར་ལོག་པའི་ལམ་བར་དུ་ཁོང་གིས་སྨན་པ་ངོ་མ་ཞིག་བྱེད་རྒྱུའི་སེམས་ཐག་བཅད་པ་རེད།